wickkiey/tamil-wikipedia-chunked huggingface dataset:
# அமிர்தசரஸ் மாவட்டம்

## முக்கிய நிகழ்வுகள்

ஆங்கிலேய ஆட்சியின் போது பொற்கோயில் அருகே அமைந்த ஜாலியன்வாலா பாக் எனுமிடதில் கூடியிருந்த இந்திய விடுதலை இயக்கத்தினரை 13 ஏப்ரல் 1919 அன்று ஆங்கிலேயே இராணுவத்தினர் துப்பாக்கிகளால் சுட்டுக் கொன்றனர். இதில் ஆயிரத்திற்கு அதிகமானவர்கள் கொல்லப்பட்டனர். இந்நிகழ்வை ஜாலியன்வாலா பாக் படுகொலை என இந்திய விடுதலை இயக்க வரலாற்றில் குறிக்கப்பட்டுள்ளது.  
பொற்கோயிலில் வளாகத்தில் பதுங்கி, இந்திய அரசிற்கு எதிரான செயல்களில் ஈடுபட்டிருந்த காலிஸ்தான் இயக்கத்தினரை புளூஸ்டார் நடவடிக்கை என்று அழைக்கப்படும் இராணுவ நடவடிக்கைகள் மூலம் பொற்கோயிலிருந்து வெளியேற்றினர்.
# ஐங்குளோரோபுளோரோயீத்தேன்

**ஐங்குளோரோபுளோரோயீத்தேன்** *(Pentachlorofluoroethane)* என்பது C2Cl5F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஒரு குளோரோபுளோரோகார்பன் வகைச் சேர்மம் ஆகும். ஏவுகல எரிபொருளாகவும், குளிர்பதனப் பொருளாகவும் இச்சேர்மம் முன்னர் பயன்படுத்தப்பட்டது. ஓசோன் படலத்தை அழிக்கும் வல்லமை கொண்டது என்ற காரணத்தால் மொண்டிரியால் உடன்படிக்கையின்படி 1996 ஆம் ஆண்டு சனவரி மாதம் 1 முதல் ஐங்குளோரோபுளோரோயீத்தேன் சேர்மத்தின் உற்பத்தியும் பயன்பாடும் தடைசெய்யப்பட்டுள்ளது.
# ஜலியான்வாலா பாக்

**ஜலியான்வாலா பாக்** (Jallianwala Bagh) (இந்தி: जलियांवाला बाग) வட இந்தியாவின் பஞ்சாப் மாநிலத்தின் அமிர்தசரஸ் மாவட்டத் தலைமையிட நகரமான அமிர்தசரஸ் - பொற்கோயிலுக்கு மிக அருகே தேசிய முக்கியத்துவம் வாய்ந்த ஜாலியன்வாலா பாக் பொதுத் தோட்டம் அமைந்துள்ளது.
# ஜலியான்வாலா பாக்

## வரலாறு

பஞ்சாப் மன்னரான மகாராஜா ரஞ்சித்சிங்கிடம் பணிபுரிந்த சர்தார் ஹிமத்சிங் என்பவருக்குச் சொந்தமான தோட்டம் இது. அவரது குடும்பம் 'ஜல்லா' என்ற சிற்றூரில் இருந்து வந்ததால் ’ஜலியான்வாலா பாக்’ என்று பெயர் பெற்றது.  
13 ஏப்ரல் 1919 அன்று 6.5 ஏக்கர் பரப்பளவு கொண்ட ஜலியான்வாலா பாக் தோட்டத்தில் கூடியிருந்த இருபதாயிரத்திற்கும் மேற்பட்ட
இந்திய விடுதலை இயக்கத்தினர் மீது முன் அறிவிப்பு ஏதுமின்றி ஆங்கிலேயே இராணுவத்தின் பிரிகேடியர் ஜெனரல் ரெஜினால்டு எட்வர்டு ஹாரி டையர் தலைமையிலான இராணுவத்தினர் 1650 இரவுண்டு ரவைகளை துப்பாக்கிகளால் தொடர்ந்து சுட்டனர். இதனை வரலாற்றில் ஜாலியன்வாலா பாக் படுகொலை என்பர். ஜலியான்வாலாபாக் படுகொலையில் 379 பேர் கொல்லப்பட்டனர். மேலும் 1110 பேருக்கும் மேலாக படுகாயம் அடைந்தனர்.  
இப்படுகொலையில் இறந்த இந்திய விடுதலை இயக்கத்தினரை நினைவு கூறும் வகையில் இத்தோட்டத்தை 1951-ஆம் ஆண்டு இந்திய அரசு தேசிய நினைவுச் சின்னமாக அறிவித்து இறந்த தியாகிகளுக்கு இத்தோட்டத்தில் நினைவுச் சின்னம் எழுப்பியுள்ளது.
# 1,1-இருபுரோமோயீத்தேன்

**1,1-இருபுரோமோயீத்தேன்** *(1,1-Dibromoethane)* என்பது C2H4Br2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். தெளிவான இளம் பழுப்பு நிறத்தில் எளிதில் தீப்பற்றி எரியக்கூடிய சேர்மமாக இது காணப்படுகிறது. மேலும். இச்சேர்மம் 1,2 இருபுரோமோயீத்தேனின் அமைப்பு அல்லது இடமுறை மாற்றியனாகும்.
# விக்கிப்பீடியா:உங்களுக்குத் தெரியுமா/மே 11, 2016

- **வட்ட நாற்கரங்களின் ஜப்பானியத் தேற்றப்படி**, ஒரு வட்ட நாற்கரத்தினுள் அமையும் முக்கோணங்களின் உள்வட்ட மையங்கள் ஒரு செவ்வகத்தை உருவாக்கும்.
- **டொரகுசு யமஹா** <small>(படம்)</small> நினைவாக 1987 ஆம் ஆண்டு நிப்பான் கக்கி நிறுவனம் *யமாஹா* நிறுவனமாக பெயர் மாற்றம் செய்யப்பட்டது.
- பழங்காலக் **கொரியப் பாடல்களில்** வாய்மொழி மரபும் சடங்கு நிகழ்த்தலும் அடிப்படைக் கூறுகளாக விளங்கின.
# விக்கிப்பீடியா:உங்களுக்குத் தெரியுமா/மே 18, 2016

- **ஆராத்**, அதன் சுத்தமானதும் உலர்ந்த காற்றினாலும் உலகளவில் ஈழை நோய்க்கு ஒரு முக்கிய தளமாக இருக்கிறது.
- **மூங்கில் கட்டமைப்பு** <small>(படம்)</small> தென்கிழக்கு ஆசியாவில் வெளிநாட்டு சீனர்களினால் இயக்கப்படும் சில வணிகங்களுக்கிடையே கருத்துருவாக்கம் ஏற்பட உதவும் கட்டமைப்பு ஆகும்.
- **செம்பூர்ணா** என்ற பெயரின் பொருள் பாஜவ் மொழியில் "ஓய்வுக்கான இடம்" என்பதாகும்.
# விக்கிப்பீடியா:உங்களுக்குத் தெரியுமா/மே 25, 2016

- சிரியாவில் அலெப்போ, திமிஷ்கு, கோம்சுக்கு ஆகிய நகரங்களை அடுத்த நான்காவது மிகப்பெரிய நகரம் **காமா** ஆகும்.
- பழைய கற்காலத்தில் **அஸ்தோதில்** மனித குடியேற்றம் ஆரம்பமாகியது.
- மக்கள் வணிகத் தொடர்புகள் அல்லது கலாச்சார நடவடிக்கைகளுக்காக மட்டும் **அகண்ட சீனா** <small>(படம்)</small> என்ற சொல் பயன்படுத்தப்படுகின்றது.
# விக்கிப்பீடியா:முதற்பக்கக் கட்டுரைகள்/மே 15, 2016

<div id="mp-tfa-img">  
</div>
**குவிவுப் பல்கோணம்** என்பது தனக்குத்தானே வெட்டிக் கொள்ளாத எளிய பல்கோணம் ஆகும். இப்பல்கோணத்தின் வரம்பின் மீதமையும் எந்த இரு புள்ளிகளையும் இணைக்கும் கோட்டுத்துண்டு பல்கோணத்திற்கு வெளியில் செல்லாது. அதாவது குவிவுப் பல்கோணம், உட்புறத்தை குவிவு கணமாகக் கொண்ட எளிய பல்கோணமாக இருக்கும். ஒரு குவிவுப் பல்கோணத்தின் அனைத்து உட்கோணங்களும் 180 பாகையைவிடக் குறைந்த அல்லது சமமான அளவுள்ளவையாகும். ஒரு கண்டிப்பான குவிவுப் பல்கோணத்தின் உட்கோணங்கள் எல்லாம் 180 பாகையைவிடக் குறைந்த அளவாக இருக்கும். **மேலும்...**
---
<div id="mp-tfa-img">  
</div>
**தஞ்சாவூர் ஓவியத்தட்டு** என்பது தஞ்சாவூரில் உருவாக்கப் பெற்ற செயற்கை அலங்காரப் பொருளாகும். இந்த வட்டமான தட்டு பரிசுப் பொருளாக உருவாக்கப்படுகிறது. இக் கைவினைத்திறன் வெள்ளி, பித்தளை, செம்பு போன்ற உலோகங்களினால், நடுவில் கடவுள்கள் அல்லது தேவர்களின் உருவங்களினால் புடைப்புரு சித்திர வேலைப்பாடுகளுடன் செதுக்கப்படுகிறது. இக் கலை வேலைப்பாடு அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தத்தின் புவியியல் சார்ந்த குறியீடு பாதுகாப்பின் கீழ் பதிவு செய்யப்பட்டுள்ளது. **மேலும்..**
# விக்கிப்பீடியா:முதற்பக்கக் கட்டுரைகள்/மே 22, 2016

<div id="mp-tfa-img">  
</div>
**தோக்கியோ கோபுரம்** என்பது சப்பானின் மினடோ மாவட்டத்தில் அமைந்துள்ள தொடர்பாடல், அவதானிப்புக் கோபுரமாகும். 332.9 மீற்றர்கள் (1,092 அடி) உயரமுள்ள இது சப்பானில் இரண்டாவது உயரமான கட்டமைப்பாகும். ஈபெல் கோபுரம் போன்ற பின்னல் அமைப்புக் கோபுர கட்டமைப்புக் கொண்ட இது, வான் பாதுகாப்பு முறைக்கமைவாக வெள்ளை, செம்மஞ்சல் நிறங்களுடன் காணப்படுகிறது. **மேலும்...**
---
<div id="mp-tfa-img">  
</div>
**ஆலாவெர்தி** என்பது ஆர்மீனியாவின் வடகிழக்குப் பகுதியில் சியார்சியாவின் எல்லைக்கு அருகில் உள்ள உலோரி மாகாணத்தில் இருக்கும் ஒரு நகரமாகும். ஆர்மீனியா மற்றும் சியார்சியா நகருங்களுக்கு இடையில் நேரடியான இரயில் இணைப்பில் அமைந்துள்ளது. தெபெட் அல்லது தெபெடா அல்லது டோனா என்றழைக்கப்படும் ஆற்றுப் பள்ளத்தாக்கில் இந்நகரம் அமைந்துள்ளது. மாவட்டத்திற்கு மட்டுமல்லாமல் முழுக்குடியரசுக்கும் இந்நகரம் ஒரு முக்கியமான வணிக மற்றும் தொழில்துறை நகரமாக திகழ்கிறது. **மேலும்..**
# விக்கிப்பீடியா:முதற்பக்கக் கட்டுரைகள்/மே 29, 2016

<div id="mp-tfa-img">  
</div>
**காசுமீர் அக்கரோட்டு மரச்செதுக்கல்** என்பது காசுமீர் பள்ளத்தாக்கில் அதிகம் வளரும் அக்கரோட்டு மரத்தில் கைகளால் செய்யப்படும் மரச்செதுக்கல் சிற்ப வேலைப்பாடு ஆகும். பாரம்பரியமாக *நாகஸ்* என அறியப்படும் மரச்செதுக்கல் சிற்ப வேலைப்பாட்டுக் கைவினைஞர்கள் இதில் ஈடுபடுகின்றனர். அக்கரோட்டு மரம் அதிகம் பாரம் அற்ற எடையையும், இதன் இழையமைப்புக் கட்டமைப்பு கயிறு போன்ற வடிவமைப்பையும், சிறப்பு வண்ண முறைகளுடன் கூடிய அமைப்பு முறையையும் கொண்டுள்ளது. **மேலும்...**
---
<div id="mp-tfa-img">  
</div>
**சுவத் மாவட்டம்** பாகிஸ்தான் நாட்டின் வடமேற்கு எல்லைப்புற மாகாணத்தில் மலைகள் சூழ அமைந்த, சுவத் ஆற்றுச் சமவெளி மாவட்டமாகும். இதன் தலைமையிட நகரம் *சையது செரீப்* ஆகும். ஆனால் பெரிய நகரமாக மிங்கோரா விளங்குகிறது. சுவத் மாவட்டத்தை கிழக்கின் சுவிட்சர்லாந்து என்பர். இங்கு பஷ்தூன் பழங்குடி மக்கள், குஜ்ஜர் எனும் கால்நடை மேய்க்கும் மக்கள் மற்றும் கோகிஸ்தானி இன மக்கள் அதிகம் வாழ்கின்றனர். **மேலும்..**
# விக்கிப்பீடியா:முதற்பக்கக் கட்டுரைகள்/சூன் 5, 2016

<div id="mp-tfa-img">  
</div>
**சுயம்புநாதர் கோயில்** நேபாள நாட்டின் தலைநகரம் காட்மாண்டு நகரத்திற்கு மேற்கே சிறிது தொலைவில் 365 படிக்கட்டுகள் கொண்ட ஒரு சிறு மலையில் தூபியுடன் அமைந்த பண்டைய கால பௌத்த கோயிலாகும். இருப்பினும் இது இந்து மற்றும் பௌத்த யாத்திரிகர்களுக்கு புனிதமான மலைக் கோயிலாகும். சுயம்புநாதர் வளாகம் ஒரு பௌத்த நினைவுத் தூணையும், பல கோயில்களையும் கொண்டுள்ளது. அவற்றுள் பல கிறித்து பிறப்பிற்கு முன், லிச்சாவி அரச குலத்தினரால் எழுப்பப்பட்டதாகும். **மேலும்...**
---
<div id="mp-tfa-img">  
</div>
**பெர்சப்பொலிஸ்** என்பது அகாமனிசியப் பேரரசின் சடங்குக்குரிய தலைநராக இருந்தது. பெர்சப்பொலிஸ் ஈரானிய பார்ஸ் மாகாணத்தில் உள்ள சிராஸ் நகரிலிருந்து 60 கி.மீ தூரம் வடகிழக்கில் அமைந்துள்ளது. ஆரம்ப பெர்சப்பொலிஸ் இடிபாடுகள் கி.மு. 515 ஆம் ஆண்டு காலத்துக்குரியன. இது அகாமனிசியப் பாணி கட்டடக்கலையின் முன்மாதிரியாக உள்ளது. 1979 இல் ஐக்கிய நாடுகள் கல்வி, அறிவியல், பண்பாட்டு நிறுவனம் பெர்சப்பொலிஸ் இடிபாடுகளை உலகப் பாரம்பரியக் களம் என அறிவித்தது. **மேலும்..**
# விக்கிப்பீடியா:முதற்பக்கக் கட்டுரைகள்/சூன் 12, 2016

<div id="mp-tfa-img">  
</div>
**இரண்டாம் பூவர் போர்** 11 அக்டோபர் 1899 முதல் 31 மே 1902 வரை பிரித்தானியப் பேரரசு ஒரு புறத்திலும் தென்னாபிரிக்கக் குடியரசும் (டிரான்சுவால் குடியரசு) ஆரஞ்சு விடுதலை இராச்சியமும் எதிரணியிலும் போரிட்ட சண்டைகளாகும். பிரித்தானிய போர்முனையில் பிரித்தானியப் பேரரசின் பல பகுதிகளிலிருந்தும் துருப்புக்கள் வரவழைக்கப்பட்டனர். தெற்கு ஆபிரிக்கா, ஆத்திரேலியக் குடியேற்றங்கள், கனடா, நியூஃபவுன்லாந்து மற்றும் லாப்ரடோர், பிரித்தானிய இந்தியா, மற்றும் நியூசிலாந்தின் பகுதிகளிலிருந்து துருப்புக்கள் வந்தன. **மேலும்...**
---
<div id="mp-tfa-img">  
</div>
**கிங்காகு ஜி** சப்பானின் கியோத்தோவில் உள்ள சென் புத்தமதக் கோயில் ஆகும். இது சப்பானிலுள்ள புகழ் வாய்ந்த கட்டடங்களில் ஒன்றும், அதிகளவு வருகையாளர்களைக் கவரும் ஒன்றாகவும் உள்ளது. இது சப்பானின் தேசிய சிறப்பு வரலாற்று இடமாகவும், தேசிய சிறப்பு நிலத் தோற்றமாகவும், 17 பண்டைய கேயோடோ வரலாற்று நினைவுச் சின்னங்களின் உலகப் பாரம்பரியக் களங்களில் ஒன்றாகவும் உள்ளது. கிங்காகு ஜி பகுதி ஆரம்பத்தில் கிராம மாளிகையாக, ஆற்றமிக்க அரசியல் மேதையான "சயோன்ஜி" என்பவருக்குச் சொந்தமாக இருந்தபோது "கிட்டாயமா டாய்" என அழைக்கப்பட்டது. **மேலும்..**
# விக்கிப்பீடியா:முதற்பக்கக் கட்டுரைகள்/சூன் 19, 2016

<div id="mp-tfa-img">  
</div>
**முதலாம் யூத-உரோமைப் போர்** என அழைக்கப்படும் இது யூதர்களின் உரோமைப் பேரரசுக்கு எதிரான பாரிய மூன்று கிளர்ச்சிகளில் முதலாவதாகும். இரண்டாவது கிளர்ச்சி கி.பி. 115-117 இலும் மூன்றாவது கிளர்ச்சி கி.பி. 132-135 இலும் இடம்பெற்றது. இந்த பெரும் கிளர்ச்சி கி.பி 66 இல், உரோம, யூத இனங்களுக்கிடையே உருவாகியது. வரி எதிர்ப்பு போராட்டம், உரோமானியா குடிமக்கள் மீதான தாக்குதல் ஆகியன நெருக்கடியை அதிகமாக்கியது. **மேலும்...**
---
<div id="mp-tfa-img">  
</div>
**லாசு பல்மாசு**, கேனரித் தீவுகளின் அங்கமாக உள்ள கிராண் கேனரியா தீவின் தலைநகரமாகவும் எசுப்பானியாவின் தன்னாட்சி சமூகமான கேனரித் தீவு அரசின் இணைத் தலைநகரமும் (*சான்டா குரூசு தெ டெனிரீஃபேயுடன் கூட்டாக*) ஆகும். இதுவே கேனரித் தீவுகளில் உள்ள நகரங்களில் மிகப் பெரியதாகும். எசுப்பானியாவில் ஒன்பதாவது பெரிய நகரமாகவும் விளங்குகின்றது. **மேலும்..**
# விக்கிப்பீடியா:முதற்பக்கக் கட்டுரைகள்/சூன் 26, 2016

<div id="mp-tfa-img">  
</div>
**தங்குதன் இருகுளோரைடு ஈராக்சைடு** என்பது WO<sub>2</sub>Cl<sub>2</sub> என்ற மூலக்கூற்று வாய்ப்பாடு கொண்ட மஞ்சள் நிறத்திலுள்ள ஒரு கனிம வேதியியல் சேர்மமாகும். மற்ற தங்குதன் சேர்மங்களைத் தயாரிக்க இச்சேர்மம் ஒரு முன்னோடியாகப் பயன்படுத்தப்படுகிறது. தங்குதன் ஆலைடுகளைப் போலவே தங்குதன் ஆக்சி குளோரைடும் ஈரக்காற்றால் பாதிக்கப்படுகிறது, நீராற்பகுத்தல் வினைக்கும் உட்படுகிறது. தங்குதன் மூவாக்சைடு மற்றும் தங்குதன் அறுகுளோரைடு ஆகிய சேர்மங்கள் ஈதல் தொகுதி மறுபங்கீட்டு வினையினால் மூலம் தங்குதன் இருகுளோரைடு ஈராக்சைடாக மாறுகின்றன.**மேலும்...**
---
<div id="mp-tfa-img">  
</div>
**கிமேஜி கோட்டைமனை** என்பது சப்பானின் கிமேஜி எனுமிடத்தில் சிறு மலையின் மேல் அமைந்துள்ள சப்பானியக் கோட்டையகத் தொகுதியாகும். மேம்பட்ட பாதுகாப்புமுறைகளைக் கொண்ட பண்ணைமுறைக் கால 83 கட்டடங்களைக் கூட்டாகக் கொண்ட இக்கோட்டைமனை முன்னோடியான சப்பானியக் கோட்டைமனைக் கட்டடக்கலையின் எஞ்சியிருக்கின்ற நேர்த்தியான எடுத்துக்காட்டாகும். வெளிப்புறம் பளிச்சிடும் வெண்மை நிறத்தில் பறவை பறப்பதைப் போன்ற அமைப்பை வெளிப்படுத்துவதால், இது "வெள்ளைக் கொக்குக் கோட்டைமனை" அல்லது "வெள்ளை நாரைக் கோட்டைமனை" எனவும் அழைக்கப்படுகிறது. **மேலும்..**
# பாக்கித்தான் தேசிய நாள்

**பாக்கித்தான் தேசிய நாள்** அல்லது **பாக்கித்தான் நாள்** (*Pakistan Day*, , lit. *யோம்-இ-பாகிஸ்தான்*) அல்லது **பாக்கித்தான் முன்மொழிவு நாள்**, அல்லது **குடியரசு நாள்**, 1940ஆம் ஆண்டில் மார்ச் 23 அன்று முதன்முதலாக தனிநாடு முன்மொழியப்பட்டதைக் கொண்டாடும் வகையில் பின்பற்றப்படும் தேசிய விடுமுறை நாளாகும். தவிரவும் இதேநாளில் 1956இல் பாக்கித்தான் உலகின் முதல் இசுலாமியக் குடியரசாக மாறியதையும் குறிக்கின்றது. இந்த நாளில் பாக்கித்தானின் படைத்துறைகள் இணைந்து படையிடை அணிவகுப்பை நடத்திக் கொண்டாடுகின்றன.  
1940ஆம் ஆண்டில் மார்ச் 23ஆம் நாள் இலாகூரில் தற்போதைய *மினார்-இ-பாக்கித்தான்* (பொருள். பாக்கித்தான் கோபுரம்) உள்ள இடத்தில் கூடிய முசுலிம் லீக் பிரித்தானிய இந்தியாவின் வடமேற்கிலிருந்த நான்கு மாகாணங்களின் கூட்டமைப்பாக தன்னாட்சியுடைய கூட்டமைப்பு நிறுவப்பட வேண்டுமென்று அரசியல் தீர்மானம் நிறைவேற்றியது; அந்தத் தீர்மானத்தில் பாக்கித்தான் என்ற பெயர் இடம்பெறவில்லை எனினும் அந்நாளை நினைவுகொள்ளும் வண்ணமே இந்த நாள் ஒவ்வொரு ஆண்டும் பொது விடுமுறையாக அறிவிக்கப்பட்டுள்ளது. அன்றைய நாளைக் கொண்டாடும் விதமாக பாக்கிதானியப் படைகள் அனைத்தும் இணைந்து படையணிவகுப்பை நடத்துகின்றன.
# மினார்-இ-பாக்கித்தான்

**மினார்-இ-பாக்கித்தான்** (*Minar-e-Pakistan*; *<nowiki/>'Mīnār-i Pākistān*'; , ) பாக்கித்தானின் பஞ்சாப் மாநிலத்தில் இலாகூரின் மிகப்பெரும் நகரியப் பூங்காவான இக்பால் பூங்காவில் அமைந்துள்ள பொது நினைவகக் கட்டிடம் ஆகும். தெற்காசியாவில் வாழும் முஸ்லிம்களுக்கு தன்னாட்சியுடைய தனிநாடு கோரி 1940இல் மார்ச் 23ஆம் நாள் அகில இந்திய முசுலிம் லீக் கூடி இலாகூர் தீர்மானம் நிறைவேற்றிய இடத்தில் இந்தக் கோபுரம் 1960களில் கட்டப்பட்டது.
பாக்கித்தான் கோபுரம் பல அரசியல் போராட்டங்களுக்கும் பேரணிகளுக்கும் அமைவிடமாக இருந்துள்ளது. அண்மையில் பாக்கித்தான் தெஹரீக்-எ-இன்சாஃப் இங்கு போராட்டம் நடத்தியது.
# மினார்-இ-பாக்கித்தான்

## ஒளிப்படத் தொகுப்பு

<>  
</>
# மினார்-இ-பாக்கித்தான்

## நூலடைவு

- State of Human Rights in Pakistan. Pakistan, Human Rights Commission of Pakistan, 2004.
# பாக்கித்தான் முன்மொழிவு

செயற்குழு அமர்வில் பிரித்தானிய இந்தியாவின் முசுலிம் தலைவர்கள்]]
**இலாகூர் முன்மொழிவு** (*Lahore Resolution*, , *கறார்டாடு-இ-இலாகூர்*; வங்காளம்: লাহোর প্রস্তাব, *லாகோர் பிரஸ்தாபு*), 1940ஆம் ஆண்டில் மார்ச் 22-24 நாட்களில் இலாகூரில் மூன்று நாட்கள் நடந்த அகில இந்திய முசுலிம் லீக்கின் மாநாட்டில் வங்காள மாகாணத்தின் பிரதமராக இருந்த *வங்காளப் புலி* ஏ.கே. ஃபசுலுல் ஹக் முன்மொழிந்த முறைசார் அரசியல் அறிக்கையாகும். இதன் முக்கியக் கூறு பிரித்தானிய இந்தியாவில் முசுலிம்கள் பெரும்பான்மையாக உள்ள வடமேற்கு, கிழக்குப் பகுதிகளில் "தனி மாநிலங்களை" உருவாக்க வேண்டும்; இந்த மாநிலக் குழுக்களுக்கு தன்னாட்சியும் இறைமையும் வழங்கப்பட வேண்டும். இந்த முன்மொழிவு பின்னர் தனியான, ஒரே நாடாக பாக்கித்தானைக் கோருவதற்கு காரணமாக அமைந்தது.  
"பாக்கித்தான்" என்ற பெயரை சவுத்திரி ரகமத் அலி 1933இல் பாக்கித்தான் சாற்றுரையில் முன்மொழிந்திருந்தபோதும், ஏ.கே. ஃபசுலுல் ஹக்கும் முகமது ஜின்னாவும் மற்ற முசுலிம் தலைவர்களும் இந்து–முஸ்லிம் ஒற்றுமையில் மிகுந்த நம்பிக்கை கொண்டிருந்தனர். இருப்பினும், பிரித்தானியரின் தூண்டுதல்களாலும் இந்துக்களிடையே எழுந்த நம்பிக்கையின்மையாலும் அரசியல் நிலை கொந்தளித்து தனிநாடு கோரிக்கை வலுத்தது.
# விக்கிப்பீடியா:உங்களுக்குத் தெரியுமா/சூன் 1, 2016

<div id="mp-tfa-img">  
</div>
- **இறபீக் சாமியின்** படைப்புகள் 28 மொழிகளில் மொழி பெயர்க்கப்பட்டுள்ளன.
- **நரகத்திற்கான கதவு** <small>(படம்)</small> துருக்மெனிஸ்தான் காராகும் பாலைவன பிராந்தியத்தில், 1971 இல் பனோரமா எனும் பகுதியில் விஞ்ஞானிகளால் உருவாக்கப்பட்டதாகும்.
- **பெரிய அரண்மனையில்** உள்ள கோட்டைகள் அனைத்திற்கும் இயைபு பெயரிடப்பட்டுள்ளன.
# விக்கிப்பீடியா:உங்களுக்குத் தெரியுமா/சூன் 8, 2016

<div id="mp-tfa-img">  
</div>
- **பாக்கித்தான் முன்மொழிவு** தனியான நாடாக பாக்கித்தானைக் கோருவதற்கு காரணமாக அமைந்தது.
- தெளிவான இளம் பழுப்பு நிறத்தில் எளிதில் தீப்பற்றி எரியக்கூடிய சேர்மமாக **1,1-இருபுரோமோயீத்தேன்** <small>(படம்)</small> காணப்படுகிறது.
- **நகர நடுவம்** பகுதி சிங்கப்பூரின் மக்கள்தொகை அடர்வாக உள்ள பகுதிகளில் ஒன்றாகும்.
# விக்கிப்பீடியா:முதற்பக்கக் கட்டுரைகள்/சூலை 3, 2016

<div id="mp-tfa-img">  
</div>
**பட்டை ஒன்று பாதை ஒன்று** என்பது சீன மக்கள் குடியரசு முன்வைத்துள்ள ஒரு மேம்பாட்டுச் செயல்நெறியும், சட்டகமும் ஆகும். இது "பட்டையும் பாதையும்" அல்லது "பட்டை ஒன்று, பாதை ஒன்று" அல்லது "பட்டை மற்றும் பாதை முன்னெடுப்பு" என்றும் வழங்கப்படுகிறது. முதன்மையாக யூரேசிய நாடுகளுக்கிடையே இணைப்புகளையும், ஒத்துழைப்பையும் வலுப்படுத்துவதைக் குவிமையமாகக் கொண்ட இந்த உத்தியில் நிலவழி பட்டுச் சாலைப் பொருளாதாரப் பட்டை, கடல்வழி பட்டுப் பெரும்பாதை ஆகிய இரண்டு முக்கியப் பகுதிகள் உள்ளன. **மேலும்...**
---
<div id="mp-tfa-img">  
</div>
**புனித சோபியா பேராலயம்** என்பது நொவ்கொரொட் பேராயரின் பேராலயக் கோயிலும் நொவ்கொரொட் திருச்சபையின் தாயக் கோயிலும் ஆகும். 38 மீட்டர் உயரம், ஐந்து குவிமாடங்கள் கொண்ட கல்லாலான பேராலயம் நொவ்கொரொட்டின் விளாடிமிரினார் 1045 இற்கும் 1050 இற்கும் இடைப்பட்ட காலத்தில், பத்தாம் நூற்றாண்டின் பிற்பகுதியில் கருவாலி மரத்தால் கட்டப்பட்ட பேராலயத்திற்குப் பதிலாகக் கட்டப்பட்டது. இது ஆயர் லூகா சிடியாடாவினால் 1050 அல்லது 1052 செப்டம்பர் 14 அன்று சிலுவைத் திருவிழா அன்று அர்ப்பணிக்கப்பட்டது. **மேலும்..**
# விக்கிப்பீடியா:முதற்பக்கக் கட்டுரைகள்/சூலை 10, 2016

<div id="mp-tfa-img">  
</div>
**ஆசாதி கோபுரம்** என்பது ஈரான் தலைநகர் தெஹ்ரான் நகரிலுள்ள நினைவுச் சின்னம் ஆகும். இது நகருக்கான மேற்கு நுழைவாயில் அடையாளமாகவும், நகரின் அடையாளங்களில் ஒன்றாகவும் உள்ளது. 2,500 வருட ஈரானிய முடியாட்சியை நினைவு கூர்வதற்கான விழாவுக்காக 1971 இல் இது கட்டப்பட்டது. "தெஹ்ரானுக்காக நுழைவாயிலான இது "சஹ்யாது" (மன்னரின் நினைவிடம்) என முகம்மத் ரிசா ஷா பஹ்லவியைப் பெருமைப்படுத்தும் விதமாகப் பெயரிடப்பட்டிருந்தது. **மேலும்...**
---
<div id="mp-tfa-img">  
</div>
**யோக்யகர்த்தா சிறப்புப் பகுதி** இந்தோனேசியாவிலுள்ள சிறப்புநிலை தன்னாட்சி மாகாணங்களில் ஒன்று. இதன் நிர்வாகத் தலைநகர் யோக்யகர்த்தா நகரம். தனி நிர்வாகப் பகுதியானாலும் இது வரலாறு மற்றும் பண்பாட்டின் அடிப்படையில் நடு-ஜாவாவின் ஒரு பகுதியாகக் கருதப்படுகின்றது. ஜாவானிய-இந்துப் புராணங்களிலுள்ள அயோத்தி நகரின் பெயரால் இது யோக்யகர்த்தா என வழங்கப்படுகின்றது. **மேலும்..**
# விக்கிப்பீடியா:முதற்பக்கக் கட்டுரைகள்/சூலை 17, 2016

<div id="mp-tfa-img">  
</div>
**வேதியியலின் வரலாறு** என்பது பண்டைய வரலாற்றில் தொடங்கி நிகழ்காலம் வரையிலான காலப்பகுதியைப் பிரதிபலிக்கிறது. கி.பி 1000 ஆண்டுகளில் வாழ்ந்த குடிமக்கள் பயன்படுத்திய பல்வேறு விதமான தொழில்நுட்பங்கள் முடிவில் வேதியியலின் பலவகைப் பிரிவுகளாக உருவாகியுள்ளன. தாதுக்களில் இருந்து உலோகங்களைப் பிரித்தெடுத்தல், மட்பாண்டங்கள் செய்தல் மற்றும் மெருகூட்டுதல், மதுவகைகளை நொதிக்கச் செய்தல் போன்ற செயல்களை உதாரணமாகக் கூறலாம். **மேலும்...**
---
<div id="mp-tfa-img">  
</div>
**டுயோங் தூ யோங்** ஒரு வியட்நாமிய எழுத்தாளரும், அரசியல் மாற்றுக்கருத்தாளரும் ஆவார். வியட்நாமியப் பொதுவுடமைக் கட்சியின் முன்னாள் உறுப்பினரான இவர், இவரது படைப்புகளுக்காகவும், வியட்நாமிய அரசில் நிலவிய ஊழலை வெளிப்படையாக விமர்சித்ததற்காகவும் 1989 இல் கட்சியிலிருந்து நீக்கப்பட்டதோடு வெளிநாடு செல்ல அனுமதி மறுக்கப்படவும், சில காலம் சிறைவாசம் அனுபவிக்கவும் நேரிட்டது. **மேலும்..**
# பாக்கித்தான் அரசியலமைப்பு

**பாக்கித்தான் இசுலாமியக் குடியரசின் அரசியலமைப்பு** (*Constitution of the Islamic Republic of Pakistan*, உருது:), அல்லது **1973 அரசியலமைப்பு** பாக்கித்தானின் மீயுயர் சட்டமாகும். சுல்பிக்கார் அலி பூட்டோவின் அரசினால் எதிர்க்கட்சிகளின் உதவியோடு வடிவமைக்கப்பட்ட இந்த அரசியலமைப்பு நாடாளுமன்றத்தால் ஏப்ரல் 10 அன்று ஏற்கப்பட்டு ஆகத்து 14, 1973 அன்று ஏற்புறுதி செய்யப்பட்டது.  
இந்த அரசியலமைப்பு பாக்கித்தானின் சட்டம், அரசியல் மற்றும் அமைப்பிற்கான வழிகாட்டுதலாக உள்ளது. பாக்கித்தானின் எல்லைகள், மக்கள் மற்றும் அவர்களின் அடிப்படை உரிமைகள், நாட்டின் அரசியலமைப்பு சட்டங்கள் மற்றும் ஆணைகள், அரசியல் கட்டமைப்பு, பல்வேறு அரசு அமைப்புகள், படைத்துறையின் கட்டமைப்பு போன்றவற்றை விவரிக்கின்றது. முதல் மூன்று அத்தியாயங்கள் அரசின் மூன்று துறைகளிடையேயான விதிகள், உரிமைகள் மற்றும் தனி அதிகாரங்களை வரையறுக்கின்றது: ஈரவை சட்டவாக்க அவை; பிரதமரை முதன்மைச் செயல் அலுவலராகக் கொண்ட செயலாக்கப் பிரிவு; உச்ச நீதிமன்றத்தின் தலைமையிலமைந்த மீயுயர் கூட்டரசு நீதி முறைமை அரசியலமைப்பின் முதல் ஆறு விதிகள் அரசாட்சி முறைமையை விவரிக்கின்றன:கூட்டாட்சி நாடாளுமன்ற குடியரசாகவும் இசுலாமை தேசிய சமயமாகவும் குறிக்கின்றது.  
1973இல் ஏற்கப்பட்டாலும் 1956இல் முதல் அரசியலமைப்பு பிரகடனப்படுத்தப்பட்ட மார்ச் 23 ஒவ்வொரு ஆண்டும் குடியரசு நாளாக கொண்டாடப்படுகின்றது.
# இருபுரோமோபுளோரோமீத்தேன்

**இருபுரோமோபுளோரோமீத்தேன்** *(Dibromofluoromethane)* என்பது CHBr<sub>2</sub>F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கலப்பு ஆலோ மீத்தேனான இச்சேர்மம் ஆல்ககால், அசிட்டோன், பென்சீன் மற்றும் குளோரோஃபார்ம் ஆகியனவற்றில் கரைகிறது.  
கரிமவெள்ளீய ஐதரைடுடன் இருபுரோமோபுளோரோமீத்தேன் சேர்த்து, முப்பியூட்டைலின் ஐதரைடு வழியாக குறைத்துச் சிதைத்தல் முறை வினை மூலம் புரோமின் நீக்கம் செய்து புரோமோபுளோரோமீத்தேன் தயாரிப்பில் இது பயன்படுத்தப்படுகிறது.  
இதனுடைய ஓசோன் குறைப்புத் திறல் மதிப்பு 1.0 ஆக இருப்பதால் இது முதல்வகை ஓசோன் படலம் அழிக்கும் வேதிப்பொருள் என வகைப்படுத்தப்பட்டுள்ளது.
# கலியுகப் பெருங்காவியம்

**கலியுகப் பெருங்காவியம்** அல்லது **கலியுகப் பெருங்காப்பியம்** என்பது வீரபாண்டிய கட்டபொம்மன் பற்றியும் அவருக்கும் ஆங்கிலேயருக்கும் நடந்த போர்பற்றியும் காவிய முறையில் விரிவாக பாடப்பட்ட ஒரு நூலாகும். இது நாலாயிரம் செய்யுள்களுக்குமேல் கொண்டது. புராண முறையில் ஆற்றுப்படலம், நாட்டுப்படலம், நகரப்படலம் ஆகியவற்றுடன் இயற்றப்பட்டது. இந்நூல் கட்டபொம்மன் காலத்திலேயே பஞ்சாட்சரக் கவிராயர் என்பவரால் இயற்றப்பட்டது. இவர் நமச்சிவாயக் கவிராயர் என்றும் குறிக்கப்படுவார்.
# கலியுகப் பெருங்காவியம்

## நூல் அமைப்பு

இந்நூலின் அமைப்பு புராணம் போல் துவங்குகிறது. உலகத்தின் படைப்புத் தொழில் செய்யும் பிரம்மன் ஆணவமடைந்த பொழுதில் அவனுக்கு புத்திபுகட்ட அவனிடம் முருகன் பிரணவத்திற்கு பொருள் கேட்க, பொருள் கூற இயலாமல் பிரம்மன் தவிக்க, அவரை தலையில் கொட்டி சிறையிலிட்டான். பின் முருகனே படைப்புத் தொழிலை மேற்கொண்டான். இவ்வாறு சிலகாலம் சென்ற நிலையில் முருகனின் ஆட்சி எவ்விதம் உள்ளது என்று தேவர்களும் ரிசிகளும் அண்டத்தின் நாற்புறமும் சென்று பார்த்தனர். பூலோகத்திற்கு வந்தபோது அங்கு ஏற்பட்ட பீரங்கி ஒலியைக் கேட்டு நடுநடுங்கி குமரனின் கால்களில் சரணடைந்து காப்பாற்ற வேண்டினர். இவ்வாறு இவர்கள் பயந்து நிற்கையில் நாரதர் வந்து முருகனிடம் பாஞ்சாலங்குறிச்சி மன்னன் வீரபாண்டியக் கட்டபொம்மனின் பெருமை
மிக்க வரலாற்றைக் கூறும் முறையில் துவங்குகிறது. இந்நூல் எளிய நடையில் சாமான்யரும் புரிந்து கொள்ளக் கூடிய முறையில் எழுதப்பட்டுள்ளது. இந்நூல் பதிப்பிக்கப்பட்டதாகத் தெரியவில்லை இந்நூல் பற்றியும் இந்நூலின் சில பாடல்கள் கட்டபொம்மன் வரலாற்றைக்கூறும் சில நூல்களில் எடுத்தாளப்பட்டுள்ளன.
# மேடம் (விண்மீன் குழாம்)

**மேடம்** (**Aries**) அல்லது **மேழம்** என்பது இராசிச் சக்கரத்தைச் சேர்ந்த ஒரு விண்மீன் குழாம் ஆகும். இது வட துருவத்தில் மீனம் விண்மீன் குழாத்திற்கு கிழக்கிலும் இடபம் விண்மீன் குழாத்திற்கு மேற்கிலும் அமைந்துள்ளது. இதன் ஆங்கிலப் பெயரான எரிசு என்பது இலத்தீன் மொழியில் வளர்ப்புச் செம்மறியாடு என்று பொருள்படுகிறது. மேடம் விண்மீன் குழாத்தின் குறியீடான செம்மறியாட்டின் கொம்பின் வடிவில் அமைந்துள்ளது. இரண்டாம் நூற்றாண்டைச் சேர்ந்த வானியலாளரான தொலெமி தனது அல்மாகேசுடு நூலில் குறிப்பிட்ட 48 விண்மீன் குழாம்கலீல் இதுவும் ஒன்றாகும். இது 88 நவீன விண்மீன் குழாம்களிலும் ஒன்றாக விளங்குகிறது. இது ஒரு நடு-அளவிலான விண்மீன் குழாம் ஆகும். இது அனைத்து அளவிலும் 39வது இடத்தில் உள்ளது. இதன் பரப்பளவு 441 சதுர பாகைகளில் (வானக்கோளத்தின் 1.1%) அமைந்துள்ளது.
# இருமக் கருந்துளை

**இருமக் கருந்துளை** (*binary black hole* - BBH) என்பது இரண்டுக் கருந்துளைகள் நெருக்கமாக ஒரே சுற்றுவட்டப்பாதையில் வரும் ஒர் அமைப்பாகும். கருந்துளைகள் போலவே இருமக்கருந்துளைகளும் பாரிய திணிவு கொண்ட இரும விண்மீன்களின் எச்சங்களால், அல்லது இரும மீப்பெரும் கருந்துளைகளின் அண்ட சேர்க்கையின் விளைவு எனக்கருதப்படுகிறது.  
பல ஆண்டுகளாக இருமக்கருந்துளை இருப்பதற்கு ஆதாரம் ஏதும் தெளிவாகக் காணப்படவில்லை இதற்கு காரணம் இருமக்கருந்துளையின் இயல்பே ஆகும். கருந்துளைகள் நேருக்கு நேர் சந்திக்க நேரிட்டால், அதனால் ஏற்படும் ஆற்றல் ஈர்ப்பு அலைகளைப்போல் ஒரு மகத்தான அளவு ஆற்றலை வெளியிடும். இதை பொதுச் சார்புக் கோட்பாடு மூலம் கணக்கிட முடியும். 20ஆம் நூற்றாண்டின் இறுதியிலும், 21 ஆம் நூற்றாண்டின் ஆரம்பத்தின் போதும் இருமக்கருந்துளைகள் பெரும் ஆர்வத்தை அறிவியல் ஆர்வலர்களுக்கு ஏற்படுத்தியது. ஈர்ப்பு அலைகள் ஒரு சாத்தியமான ஆதாரமாக இருமக்கருந்துளைகளுக்கு விளங்குகிறது. இருமக்கருந்துளைகளின் சேர்க்கை பிரபஞ்சத்தின் வலுவான புவிஈர்ப்பு அலைகளாகக் கருதப்படுகிறது
# இருமக் கருந்துளை

### வாழ்க்கை சுழற்சி

இருமக்கருந்துளையின் வாழ்க்கைச் சுழற்சியின் முதல் நிலை படிப்படியாகச் சுருங்கும் ஒரு சுழல் வட்டப்பாதையாக உள்ளது. இந்த முதல் சுழல் நிலை வெகு நேரம் எடுத்துக்கொள்ளும். அதோடு இதனால் வெளிப்படும் புவிஈர்ப்பானது மிக வலுவிழந்துக் காணப்படும். இதற்குக் காரணம் கருந்துளைகளின் அதிக இடைவேளை ஆகும். புவிஈர்ப்பு அலைகள் வெளிப்படுவதால் சுற்றுவட்டப்பாதைச் சுருங்குகிறது. விண்மீன்கள் போன்றப் பிற பொருட்களோடு நிகழும் இடைவினை காரணமாகக் கூடுதல் கோண உந்தம் இழப்பு ஏற்படுகிறது. கருந்துளையின் சுற்றுப்பாதை சுருங்கும்போது வேகம் அதிகரித்து புவியீர்ப்பின் உமிழ்வும் அதிகரிக்கும். கருந்துளைகள் நெருக்கமாக இருந்தால் அதனின் சுற்றுப்பாதை விரைந்து சுருங்கும்.
# இருமக் கருந்துளை

### வடிவம்

கருந்துளையின் சேர்க்கையின் போது ஏற்படும் ஒரு பிரச்சனையான நிகழ்வெல்லை கட்டமைப்பு அல்லது உருவம்,தீர்க்கமுடியாததாக உள்ளது.எண் மாதிரிகளில், புவிமேற்பரப்புகள் இணைக்கப்பட்டு நிகழ்வெல்லை ஏற்படுகிறதா என்று சோதனை நடத்தப்படுகிறது.இரண்டு கருந்துளைகள் ஒன்றை மற்றொன்று அணுகும் போது, ஒரு டக்பில்(Duckbill) வடிவம் இரண்டு நிகழ்வெல்லைகளிலிருந்து துருத்தியிருக்கும்.இந்த புடைப்பானது மற்ற கருந்துளையின் புடைப்பு அணுகும் வரை நீண்டும் குறுகியும் இருக்கும்.இந்த சந்திப்பின் நேரத்தில் நிகழ்வெல்லை மிகக் குறுகிய எக்ஸ்(X)- வடிவத்தை கொண்டிருக்கும்.
# விக்கிப்பீடியா:முதற்பக்கக் கட்டுரைகள்/சூலை 24, 2016

<div id="mp-tfa-img">  
</div>
**சுடுமட்சிலைப் படை** என்பது முதலாவது சீனச் சக்கரவர்த்தி சின் ஷி ஹுவாங்கின் போர் வீரர்களை சித்தரிக்கும் சுடுமட்சிலை சிற்பங்களாகும். இது சக்கரவர்த்தியை மறு வாழ்விலும் பாதுகாப்பதை நோக்கமாகக் கொண்டு, சக்கரவர்த்தியுடன் கி.மு. 210 இல் அடக்கம் செய்யப்பட்ட ஒரு மரணச்சடங்குக் கலையின் வடிவமாகும். கிட்டத்தட்ட கி.மு. மூன்றாம் நூற்றாண்டின் பிற்பகுதியைச் சேர்ந்த இவ்வுருவங்கள், சாங்சி மாணத்திலுள்ள சிய்யான் என்னுமிடத்தின் லின்டோங் மாவட்டத்தில் உள்ளூர் விவசாயி ஒருவரால் 1974 இல் கண்டுபிடிக்கப்பட்டது. **மேலும்...**
---
<div id="mp-tfa-img">  
</div>
**மயோன் எரிமலை** என்பது உயிர்துடிப்புடைய எரிமலை ஆகும். இது பிலிப்பைன்சு நாட்டின் அல்பே மாகாணத்தில் அமைந்துள்ளது. இது "முழுமையான கூம்பு" எனப் புகழ்பெற்ற எரிமலையாகும். ஏனெனில் அது கிட்டத்தட்ட சமச்சீரான கூம்பு வடிவத்தில் உள்ளது. இந்த மலை மற்றும் அதன் சுற்றியுள்ள பகுதிகள் சூலை 20, 1938 இல், நாட்டின் முதல் தேசியப் பூங்காவாக அறிவிக்கப்பட்டது. 2000 ஆம் ஆண்டில் மயோன் எரிமலை இயற்கை பூங்கா என வகைப்பாடு செய்யப்பட்டு **மயோன் எரிமலை தேசியப் பூங்கா** என பெயர் மாற்றம் செய்யப்பட்டது. **மேலும்..**
# பனையடிகுப்பம்

**பனையடிகுப்பம்** *(பனையடிக்குப்பம், Panayadikuppam)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் வட்டத்தில் (Bahour commune) இருக்கும் ஒரு சிற்றூர் ஆகும். புதுச்சேரியின் அயலகச் சிற்றூரான கரையாம்புத்தூரின் ஒரு பகுதியாகவும், கிராமப் பஞ்சாயத்து ஆகவும் இந்த ஊர் அமைந்துள்ளது. பாகூரிலிருந்து நெட்டப்பாக்கம் செல்வதற்குரிய நுழைவாயிலாகவும் இந்த ஊர் உள்ளது.
# பனையடிகுப்பம்

## இடப்பெயரியல்

பனைமரங்கள் நிறைந்த பகுதியில் தோன்றிய குப்பம் என்பதால், பனையடிக்குப்பம் என வந்திருக்கலாம் என ஊர் மக்கள் கூறுகின்றனர். பனை(palmyra palm) + அடி(under) + குப்பம்(settlement) என்பது **பனையடிக்குப்பம்** என்பதின் விளக்கமாக இருக்கலாம். ஐம்பது ஆண்டுகட்கு முன்பு பனைமரங்கள் பல இருந்ததை ஊர் மக்கள் அறிவர்.
# பனையடிகுப்பம்

## புவியியல்

ஒன்றியத் தலைமையிடமான பாகூருடன் எல்லைபுற சாலை வழியாகப் **பனையடிக்குப்பம்** இணைக்கப்பட்டுள்ளது. கிழக்கு வடக்குத் திசைகளில் வீராணம்(தமிழ் நாடு) என்ற ஊரும், மேற்குத் திசையில் சொரப்பூர் (தமிழ் நாடு) என்ற ஊரும் பனையடிக்குப்பத்துடன் ஒட்டி அமைந்து உள்ளன.
# பனையடிகுப்பம்

## நீர் நிலைகள்

- ஏரி: இது ஏறத்தாழ 150 காணிகள் (200 acres) கொண்ட நிலப் பரப்பு. பிற்காலச் சோழர் அல்லது நாயக்கர் காலத்தில் தோண்டப்பட்டதாக இருக்கலாம்.
- குளம்: 10 காணிகள் கொண்ட நிலப் பரப்பு. தண்ணீர் எப்போதும் தேங்கி நிற்கும்; வற்றியதே கிடையாது என்பர்.
- சித்தாங்குட்டை : ஏரியோடு சேர்ந்த வாஞ்சல்
- மற்றவை: கரையாம்புத்தூர் ஏரி, வீராணம் ஏரி, சொரப்பூர் ஏரி, பாக்கத்து ஏரி, பாக்காதான் வாய்க்கால், மலட்டாறு, பெண்ணையாறு.
# பனையடிகுப்பம்

## அரசியல்

புதுச்சேரி மக்களவைத் தொகுதிக்குட்பட்டும்,நெட்டப்பாக்கம் சட்டமன்றத் தொகுதியின் ஒரு பகுதியாகவும் **பனையடிக்குப்பம்** இருக்கிறது.
# பனையடிகுப்பம்

## மக்கள் தொகை புள்ளி விவரங்கள்(2011)

| உருப்படி | மொத்தம் | ஆண்கள் | பெண்கள் |
| --- | --- | --- | --- |
| வீடுகள் | 316 | - | - |
| மக்கள் தொகை | 1,316 | 646 | 670 |
| குழந்தைகள்(0-6) | 157 | 78 | 79 |
| தாழ்த்தப் பட்டவர்கள்(S/C) | 960 | 481 | 479 |
| மலைச் சாதியினர் (S/T) | 0 | 0 | 0 |
| படித்தவர்கள் | 76.62 % | 87.32 % | 66.33 % |
| உழைப்பவர்கள் (மொத்தம்) | 692 | 387 | 305 |
| உழைப்பவர்கள் (முதன்மை) | 687 | - | - |
| உழைப்பவர்கள்(துணை) | 5 | 0 | 5 |
# பனையடிகுப்பம்

## மக்கள் வாழ்க்கை

### சாதிகள்

பனையடிக்குப்பம் **ஊர்**, **சேரி** என்று இரண்டாகப் பிரிந்து அமைந்துள்ளது. **ஊர்** என்ற பகுதியில் உயர் சாதியினரும், **சேரி** என்ற பகுதியில் கீழ்ச்சாதியினரும் வாழ்கின்றனர். **சேரி** என்பது மேல் பாதி, கீழ்ப் பாதி என இரண்டாகப் பிரிந்துள்ளது. (கீழ்ப் பாதி **வையாபுரி நகர்** எனவும் அழைக்கப் படுகின்றது.)  
- தாழ்த்தப்பட்டவர்கள்: இவர்கள் **பறையர்** என்று அழைக்கப் படுவர். இவர்களில் இரண்டு வகையினர்: 1)வள்ளுவர்,பண்டாரம்; 2)பறையர்.
- பேசும் மொழி: தமிழ்
- வணங்கும் தெய்வம்: முத்து மாரியம்மன், எல்லைக்கல் அம்மன், முருகன்.
- பொருளாதாரம்: கூலி வாழ்க்கை; பெரும்பாலும் நிலம் அற்றவர்கள். பெரும்பாலான வீடுகள் குடிசை வீடுகள்.
- வாழ்விடம்: **சேரி**.
- உயர் சாதிக்கார்கள்: இவர்கள் பல பிரிவினர்.
- கவுண்டர்
- பேசும் மொழி: தமிழ்
- வணங்கும் தெய்வம்: அங்காளம்மன், பெருமாள், முருகன்.
- பொருளாதாரம்: நிலம் உள்ளவர்கள், குடிசை வீடுகள்.
- வாழ்விடம்: *ஊர்* எனப்படும் பகுதி.
- ரெட்டியார் - இவர்கள் நாயக்கர் காலத்தில் ஆந்திராவில் இருந்து வந்தவர்கள்.
- பேசும் மொழி: தெலுங்கு, தமிழ்
- வணங்கும் தெய்வம்: அங்காளம்மன், பெருமாள், முருகன்.
- பொருளாதாரம்: செல்வந்தர்கள் எனப்படுபவர், நிலம் உள்ளவர்கள், கல்/மாடி வீடுகள்.
- வாழ்விடம்: **ஊர்**.
- ஐயர் (பார்ப்பனர்)
- பேசும் மொழி: தமிழ் (மந்திரம்: சமற்கிருதம்)
- வணங்கும் தெய்வம்: பெருமாள்
- பொருளாதாரம்: நிலம் உள்ளவர்கள், கல்/மாடி வீடுகள்.
- வாழ்விடம்: **ஊர்** எனப்படும் பகுதியில் கோவிலுக்கு அருகில்.
# பனையடிகுப்பம்

## மக்கள் வாழ்க்கை

### தீண்டாமை

தாழ்த்தப் பட்டவர்கள் (*பறையர்கள்*) தீண்டினால் தீட்டு என்று சொல்லப்பட்டு வந்தது ஆனால் 1975யில் இந்த ஊரில் கருதப்பட்டு வருகின்றது. ஆண்டைகள் (ரெட்டி, நாயக்கர், கவுண்டர் ஆகியோர்) எதிரில் *பறையர்கள்* வேட்டியை இடுப்பில் கட்டிக்கொண்டு செல்லக் கூடாது, கோவணம்தான் கட்டிக்கொண்டு செல்ல வேண்டும். மீறினால், ஆண்டையின் வீட்டு வாசலில் உள்ள கருங்கல் தூணில் கட்டிவைத்து அடிப்பார்கள். (மே ரெட்டியார் என்ற ஆண்டையரின் வீட்டு எதிரில் இந்தத் தண்டனை நிறை வேற்றுவது வழக்கம். பயன்படுத்தப் பட்ட கருங்கல் தூண்கள் அண்மைக் காலம் வரை அந்த வீட்டு எதிரில் கிடந்தது என ஊரார் அறிவர்.)
# பனையடிகுப்பம்

## மக்கள் வாழ்க்கை

### கடவுள் நம்பிக்கை

கடவுள் நம்பிக்கை வாழ்க்கையின் பல கூறுகளில் ஒன்றாகவே கடவுள் நம்பிக்கை உள்ளது. இங்கே உள்ள கோயில்கள்:
- முத்து மாரியம்மன் கோயில்: இதில் முத்து மாரியம்மன் படிமம்(statue) வைக்கப் பட்டுள்ளது. இந்தக் கோயில் தாழ்த்தப் பட்ட சாதியினருக்கு என்று கட்டப்பட்டதாகும். இந்த அம்மனை தாழ்த்தப் பட்டவர்கள் மட்டும் தான் வணங்குகிறனர்.
::முத்து + மாரி + அம்மன் --> முத்து மாரியம்மன்; முத்து - *முதிய, மிகப் பழமையான;* மாரி -*மார்(அழி)*, மாரி*(அழிக்கும் தன்மையுள்ள), வலிமையுள்ள;* அம்மன் - *உறைந்திருப்பவள்.*
- அங்காளம்மன் கோயில்: இதில் அங்காளம்மன் படிமம் வைக்கப் பட்டுள்ளது. இந்தக் கோயில் உயர் சாதியினருக்கு என்று கட்டப்பட்டதாகும். இந்த அம்மனை உயர் சாதியினர் வணங்குகின்றனர்; தாழ்த்தப் பட்டவர்கள் நுழையக் கூடாது என்ற கட்டுப்பாடு உள்ளது. (இது அண்மைக் காலங்களில், கி.பி. 2010 - உக்குப் பிறகு சற்று தளர்ந்து இருக்கிறது.)
:: அங்காள் + அம்மன் --> அங்காளம்மன்; அங்காள் - *உடன் இருப்பவள்*; அம்மன் - *உறைந்திருப்பவள்.*  
- பெருமாள் கோயில்: இங்குப் பெருமாள் (கிருட்டிணர்) படிமம் வைக்கப் பட்டுள்ளது. இந்தக் கோயில் உயர் சாதியினருக்கு என்று கட்டப்பட்டதாகும். இந்தக் கோயில் உள்ள தெருவில் தாழ்த்தப் பட்டவர்கள் நடக்கக் கூடாது என்ற கட்டுப்பாடு உள்ளது.
:: பெரும் + ஆள் --> பெருமாள்; பெரும் - *பெரிய, வலிமையுள்ள*
# பனையடிகுப்பம்

## போராட்டம்

தாழ்த்தப்பட்ட இனத்தைச் சேர்ந்த மக்கள் 1970 முதற்கொண்டு தங்கள் உரிமைக்காகவும், கூலி உயர்வுக்காகவும் போராடி வந்தனர். இதன் விளைவாக, 1989-இல் ஏற்பட்ட காவல் துறை துப்பாக்கிச் சூட்டில் சட்டக் கல்லூரி மாணவர் சேகர், மற்றும் முருகேசன் மகன் கந்தன் என்ற இருவரும் இறந்தனர். "புதுச்சேரியின் விடுதலைக்காக பிரெஞ்சு அரசாங்கத்தை எதிர்த்துப் போராடிய மக்கள் தலைவர் வ.சுப்பையா தலைமறைவாக இருந்து தங்கிய சில இடங்களில் இந்த [பனையடிக்குப்பம்] ஊரும் ஒன்று."
# பனையடிகுப்பம்

## திருவிழா கொண்டாட்டங்கள்

பனையடிக்குப்பத்தில் பல வகையான திருவிழாக்கள் கொண்டாடப் பட்டு வருகின்றன.  
1. பொங்கல்
1. தீபாவளி
1. ஆற்றுத் திருநாள்
1. அம்புத் திருநாள்
1. நெருப்புத் திருநாள்
1. ஆயுத பூசை
1. பிள்ளையார் சதுர்த்தி
1. கார்த்திகைத் தீபம்
1. நவராத்திரி
1. ஊருணிப் பொங்கல்
# பனையடிகுப்பம்

## ஏந்துகள்

- மருத்துவ மனை - கரையாம்புதூர் மருத்துவ மனை
- காவல் நிலையம் - கரையாம்புதூர் காவல் நிலையம்
- உயர் நிலைப் பள்ளி - கரையாம்புதூர் உயர் நிலைப் பள்ளி
# விக்கிப்பீடியா:முதற்பக்கக் கட்டுரைகள்/சூலை 31, 2016

<div id="mp-tfa-img">  
</div>
**இந்தோனேசிய ரூபாய்** இந்தோனேசியாவின் அலுவல்முறை நாணயம் ஆகும். இந்தோனேசிய வங்கியால் வெளியிடப்பட்டு கட்டுப்படுத்தப்படும் இதன் ஐ.எசு.ஓ 4217 நாணயக் குறியீடு (ஐடிஆர்) *IDR* ஆகும். "ரூபியா" என்ற பெயர் இந்துத்தானிய சொல்லான *ரூப்யா* மற்றும் சமசுகிருத வேரிலிருந்து (வார்ப்பு வெள்ளி) வந்துள்ளது. பேச்சுவழக்கில் இந்தோனேசியர்கள் வெள்ளி என்பதற்கான இந்தோனேசியச் சொல்லான "*பெராக்*" என்பதையும் பயன்படுத்துகின்றனர். ஒவ்வொரு ரூபியாவும் 100 *சென்களாக* பிரிக்கப்பட்டுள்ளது. பணவீக்கத்தால் சென் நாணயங்களும் வங்கித்தாள்களும் புழக்கத்திலிருந்து மறைந்து விட்டன. **மேலும்...**
---
<div id="mp-tfa-img">  
</div>
**ஹுனான் மாகாணம்** என்பது சீன மக்கள் குடியரசு நாட்டின் தென்மத்திய சீனப்பகுதியிலுள்ள மாகாணங்களுள் ஒன்று. தோங்டிங் ஏரியின் தெற்கில் மாகாணம் உள்ளது. இதனால் "ஏரியின் தெற்கு" என்னும் பொருளில் இதன் பெயர் ஹுனான் என்று ஏற்பட்டது. ஹுனான் சில சமயங்களில் அதிகாரப்பூர்வமாகவும், சுருக்கமாகமாகவும் "ஷியாங்" என்று அழைக்கப்படுகிறது. ஷியாங் ஆறு மாகாணத்தில் பாய்வதால் இவ்வாறு அழைக்கப்படுகிறது. **மேலும்..**
# விக்கிப்பீடியா:உங்களுக்குத் தெரியுமா/சூன் 15, 2016

<div id="mp-tfa-img">  
</div>
- **தாய்லாந்தின் பண்பாடு** இந்திய, சீன, கம்போடிய மற்றும் பிற தென்கிழக்காசிய நாடுகளின் பண்பாட்டுத் தாக்கத்தினைப் பெருமளவுக் கொண்டுள்ளது.
- இசுதான்புல், அங்காரா என்பவற்றுக்கு அடுத்ததாக துருக்கியில் மூன்றாவது அதிக மக்கள் தொகை கொண்ட நகர் **இசுமீர்** <small>(படம்)</small> ஆகும்.
- **பாக்கித்தான் அரசியலமைப்பு** பாக்கித்தானை கூட்டாட்சி நாடாளுமன்ற குடியரசாகவும், இசுலாமை தேசிய சமயமாகவும் குறிக்கின்றது.
# விக்கிப்பீடியா:உங்களுக்குத் தெரியுமா/சூன் 22, 2016

<div id="mp-tfa-img">  
</div>
- **பைசலாபாத்**, <small>(படம்)</small> பண்டையப் பிரிட்டானிய இந்தியாவில் முதலாவதாகத் திட்டமிடப்பட்ட நகரங்களுள் ஒன்றாகும்.
- **யுகத்தா** எனப்படுவது, முறைசாராத, கோடை காலத்தில் அணியப்படும் ஒரு சப்பானிய உடை.
- முதல் **சவொலின் மடாலயம்** இந்தியாவிலிருந்து வந்த தியான பயிற்சியாளர் அல்லது மத்திய ஆசியாவிலிருந்து வந்த கிரேக்க புத்தரால் கி.பி. 464 இல் பௌத்தத்தை பரப்ப உருவாக்கப்பட்டது.
# அம்மை தடுப்பூசி

**அம்மை தடுப்பூசி** (Measles vaccine) என்பது அம்மை நோய் தடுப்புக்கான ஊசி
# அம்மை தடுப்பூசி

## பாதுகாப்பு

எச் ஐ வி தொற்று இருப்பவர்களுக்கும் கூட பொதுவாக இந்த தடுப்பூசி பாதுகாப்பானது. வழக்கமாக பக்கவிளைவுகள் மிதமானதாகவும் மற்றும் குறைந்த காலத்துக்கு மட்டுமே இருக்கும். தடுப்பூசி போட்ட இடத்தில் மிதமான வலியும் காய்ச்சலும் இருக்கலாம் ஆயிரம் நபர்களில் ஒரு நபருக்கு கடும் ஒவ்வாமை ஏற்படுகிறது என ஆவணபடுத்தப்பட்டுள்ளது. கடுமையான ஓரம்சார்ந்த நரம்பு சீர்குலைவு நோய்க்குறி , மதியிறுக்கம் மற்றும் குடல் அழற்சி நோய் அதிகமாவதாக தெரியவில்லை. 2008 ஆம் ஆண்டு குறைந்தபட்சம் 192 நாடுகள் இரண்டு டோஸ் தடுப்பூசிகள் போட்டன. மணல்வாரி-அம்மை-பொன்னுக்குவீங்கி மூன்றுக்குமான இணைந்த தடுப்பூசி முதன் முதலில் 1971 ஆம் ஆண்டிலிருந்து கிடைக்க ஆரம்பித்தது. இந்த மூன்று தடுப்பூசிகளுடன் சின்னம்மை தடுப்பூசியும் சேர்த்து 2005 முதல் எம் எம் ஆர் வி தடுப்பூசி என்ற பெயரில் கிடைக்க தொடங்கியது. இந்த தடுப்பூசி உலக சுகாதார நிறுவனத்தின் அத்தியாவசிய மருந்து பட்டியலில் சேர்க்கபட்டுள்ளது. அடிப்படை மருத்துவ அமைப்புகளில் இது ஒரு முக்கியமான மருந்து. இந்த தடுப்பூசி விலைமிகுந்ததுமல்ல.
# காஞ்சிபுரம் சர்வ தீர்த்த முத்தி மண்டபம்

**காஞ்சிபுரம் சர்வ தீர்த்த முத்தி மண்டபம்** எனும் பெயர் பெற்ற இது, காஞ்சிபுரத்திலுள்ள கோயில் மண்டபங்களில் ஒன்றாகும். இது, சர்வ தீர்த்தம் (குளத்தின்) மேற்கரை மண்டபமாக தாபிக்கப்பட்டுள்ளது. மேலும், இம்மண்டபத்தின் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
# காஞ்சிபுரம் சர்வ தீர்த்த முத்தி மண்டபம்

## தல வரலாறு

காலையில் எழுந்தவுடன் இம்மண்டபத்தை மனதில் நினைப்பவர்கள் பாசத்தினின்றும் விடுபட்டு வீடுபேறடைவர் என்பது வரலாறாகும்.
# காஞ்சிபுரம் சர்வ தீர்த்த முத்தி மண்டபம்

## தல விளக்கம்

முத்தி மண்டபம், உலகெலாம் ஈறுசேர் பொழுதினும் இறுதியின்றியே மாறிலாதிருந்திடு வளங்கொள் காஞ்சியில் மூன்று மண்டபங்கள் உள்ளன. ஆடிசன்பேட்டை முத்தீசர் சந்நிதியில் இருக்கும் முத்திமண்டபம் ஒன்று (1), சருவதீர்த்தத்தின் மேலைக் கரையில் உள்ள **முத்திமண்டபம்** ஒன்று (2); திருவேகம்பர் திருக்கோயிலுக்கு வெளியில் பதினாறுகால் மண்டபத்தினை அடுத்து, ‘இராமேச்சுரம்’ என்னும் தலத்தில் இராமன் திருமுன்பு பரமானந்த மண்டபம் ஒன்று (3). இம் மூன்று மண்டபங்களையும் விடியற் காலையில் எழுந்து அன்போடு நினைப்பவர் பல தளையினின்றும் விடுபட்டு முத்தியை அடைவர்.
# காஞ்சிபுரம் சர்வ தீர்த்த முத்தி மண்டபம்

## தல பதிகம்

- **பாடல்**: (**முத்தி மண்டபம்**)
::மண்டப வருநாள் செல்லாக் காஞ்சிமா நகரின் மூன்று
:மண்டபந் திகழும் முத்தீச் சரத்தெதிர் வயங்கும் முத்தி
::மண்டபம் ஒன்று சார்வ தீர்த்தத்தின் மருங்கு முத்தி
:மண்டபம் ஒன்று கண்டோர் தமக்கெலாம் வழங்கு முத்தி.  
- **பொழிப்புரை**:
::''உலகழியுங்காலமும் அழியாத காஞ்சிமா நகரில் மூன்று மண்டபங்கள்
:''விளங்கும்: முத்தீச்சரத் தெதிரில் விளங்கும் முத்தி மண்டபம் ஒன்று; சருவ
::''தீர்த்தத்தின் மேற்குக் கரையில் மண்டபம் ஒன்று; கண்டோர் யாவர்க்கும்
:*முத்தியை நல்கும்*.
# காஞ்சிபுரம் சர்வ தீர்த்த முத்தி மண்டபம்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) மேற்கு கரையில் இம்மண்டபம் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இந்த மண்டபத்தை அடையலாம்.
# பொன்னுக்கு வீங்கி தடுப்பூசி

**பொன்னுக்கு வீங்கி தடுப்பூசி** (Mumps vaccine) பொன்னுக்கு வீங்கியைப் பாதுகாப்பாக தடுக்கிறது. பெரும்பாலோருக்குப் தடுப்பூசி போடப்படும்போது மக்கள் தொகை அளவில் இதனால் ஏற்படும் சிக்கல்கள் குறைகிறது. 90 விழுக்காடு நபர்களுக்குத் தடுப்பூசி போடபட்டால் 85 விழுக்காடு திறன் இருக்கும். நீண்ட கால தடுப்புக்கு இரண்டு கால அளவு மருந்து தேவைப்படும். ஆரம்ப கால டோஸ் 12 மாதங்களிலிருந்து 18 மாதங்களுக்குள் இருக்கும்போது பரிந்துரைக்கபடுகிறது. இரண்டாவது டோஸ் குறிப்பாக இரண்டு வயதிலிருந்து ஆறு வயதிற்குள் இருக்கும்போது கொடுக்கப்படுகிறது. மேம்படுத்தபட்ட தடுப்பூசிகள் 1960 களிலிருந்து வணிக ரீதியாக கிடைக்க தொடங்கின. 2007 கணக்குப்படி பலதரப்பட்ட வகைகள் பயன்பாட்டிலுள்ளது.
# விக்கிப்பீடியா:உங்களுக்குத் தெரியுமா/சூன் 29, 2016

<div id="mp-tfa-img">  
</div>
- **சனாகின் மடாலயம்** <small>(படம்)</small> ஆர்மீனியாவின் லோரி மாநிலத்தில் அமைந்துள்ள 10 வது நூற்றாண்டில் நிறுவப்பட்ட ஆர்மீனிய மடாலயம் ஆகும்.
- **கம்போடியா இனப்படுகொலை** 1975 இற்கும் 1979 இற்கும் இடைப்பட்ட நான்கு ஆண்டுகளில் இடம்பெற்றது.
- **கஜாக்கி அணை** 33 மெகாவாட் மின்சாரத்தை உற்பத்தி செய்கிறது.
# டாக்குர்கஞ்சு தொடருந்து நிலையம்

**டாக்குர்கஞ்சு தொடருந்து நிலையம்**, இந்திய மாநிலமான பீகாரின் டாக்குர்கஞ்சில் உள்ளது.
# டாக்குர்கஞ்சு தொடருந்து நிலையம்

## தொடர்வண்டிகள்

- 18629 : ராஞ்சி - புது ஜல்பாய்குரி விரைவுவண்டி
- 22611 : சென்னை - புது ஜல்பாய்குரி விரைவுவண்டி
- 15724 : சீதாமரி - புது ஜல்பாய்குரி விரைவுவண்டி
- 15721 : பகாரியா விரைவுவண்டி
# பனித்திட்டு

**பனித்திட்டு** *(Pannithittu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். தேசிய நெடுஞ்சாலை 45ஏ - க்கு கிழக்கே இரண்டு கிலோமீட்டர் தொலைவில் இக்கிராமம் அமைந்துள்ளது. மேலும் பனித்திட்டு கிராமத்தில் மலட்டாறு வங்காள விரிகுடா கடலில் கலக்கிறது.
# பனித்திட்டு

## எல்லைகள்

மேற்கில் கிருமாம்பாக்கம், வடக்கில் மலட்டாறு, கிழக்கில் வங்காள விரிகுடா தெற்கில் பிள்ளையார் குப்பம் ஆகியன பனித்திட்டு கிராமத்திற்கு புவியியல் எல்லைகளாக அமைந்துள்ளன.
# பனித்திட்டு

## கிராமங்கள்

பனித்திட்டு கிராமப் பஞ்சாயத்தின் கீழ் பின்வரும் கிராமங்கள் இடம்பெற்றுள்ளன.
- பனித்திட்டு
- ஆலடிமேடு
- ஈச்சங்காடு
- வம்பாபேட்டை
# பனித்திட்டு

## சாலைப் போக்குவரத்து

தேசிய நெடுஞ்சாலை 45ஏ – கிருமாம்பாக்கம் சாலை வழியாக பனித்திட்டு கிராமம் புதுச்சேரியுடன் இணைகிறது. மேலும் பனித்திட்டு கிராமம், பிள்ளையார் குப்பம், மணப்பட்டு வழியாக புதுக்குப்பத்துடன் இணைந்துள்ளது. இதைத்தவிர ரெட்டிச்சாவடியிலிருந்து பனித்திட்டு வழியாக செல்லக்கூடிய மற்றொரு முக்கிய சாலை வசதியும் இங்குண்டு.
# பனித்திட்டு

## அரசியல்

புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பனித்திட்டு கிராமம் இருக்கிறது.
# கிருமாம்பாக்கம்

**கிருமாம்பாக்கம்** (*Kirumampakkam *) என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். தேசிய நெடுஞ்சாலை 45ஏ – கடலூர் சாலையில் புதுச்சேரியில் இருந்து 15 கிலோமீட்டர் தொலைவில் அமைந்துள்ளது.
# கிருமாம்பாக்கம்

## எல்லைகள்

மேற்கில் தமிழ்நாட்டின் நாகப்பனூர் கிராமம், வடக்கில் தமிழ்நாட்டின் மடப்பட்டு கிராமம், கிழக்கில் பனித்திட்டு கிராமம், தெற்கில் பிள்ளையார் குப்பம் ஆகியன கிருமாம்பாக்கம் கிராமத்திற்கு புவியியல் எல்லைகளாக அமைந்துள்ளன கிருமாம்பாக்கம் பகுதியில் நெல் மணிலா கரும்பு ஆகிய பயிர் வகைகள் சாகுபடி செய்யப்படுகிறது கிருமாம்பாக்கத்தில் இருந்து ஒன்றரை கிலோ மீட்டர் தொலைவில் கடற்கரை அமைந்துள்ளது சுற்றுலா பயணிகளுக்கு ஏற்றவாறு ஏரிகள் புரன் அமைக்கப்பட்டு
கிருமாம்பாக்கம் பகுதியில் பகுத்தறிவுடன் சட்டத்துக்கு உட்பட்டு நடக்கும் சில சமூக ஆர்வலர்கள் செயல்பாட்டாளர்கள் தொடர்ச்சியான சமூகத்திற்கு எனக்காகவும் மகேஷ் குமார் என்பவர் மற்றும் நந்தா என்பவர் தொடர்ச்சியாக பாடுபட்டு வருகின்றார்கள்
# கிருமாம்பாக்கம்

## சாலைப் போக்குவரத்து

தேசிய நெடுஞ்சாலை 45ஏ – கிருமாம்பாக்கம் கடலூர் சாலை வழியாக புதுச்சேரியுடன் இணைகிறது. மேலும் கிருமாம்பாக்கம் – பாகூர் சாலை கிருமாம்பாக்கத்தை பாகூருடன் இணைக்கிறது. இவ்வொன்றியத்தின் தலைமையிடமான கிருமாம்பாக்கம் தமிழ்நாட்டுக் கிராமம் நாகப்பனூர் கிராமத்திற்கு நுழைவாயிலாக உள்ளது.
# கிருமாம்பாக்கம்

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் கிருமாம்பாக்கம் கிராமம் இருக்கிறது.
# குடியிருப்புபாளையம்

**குடியிருப்புப்பாளையம்** *(Kudiyiruppupalayam)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு வடக்கில் இக்கிராமம் அமைந்துள்ளது.
# குடியிருப்புபாளையம்

## எல்லைகள்

மேற்கில் பாகூர் கிராமம், வடக்கில் சேலியமேடு, கிழக்கில் பிள்ளையார் குப்பம் கிராமம், தெற்கில் பாகூர் ஆகியன குடியிருப்புப்பாளையம் கிராமத்திற்கு புவியியல் எல்லைகளாக அமைந்துள்ளன.
# குடியிருப்புபாளையம்

## சாலைப் போக்குவரத்து

வில்லியனூர் – பாகூர் சாலையில் சேலியமேடு மற்றும் பாகூர் கிராமங்களுக்கு இடையில் குடியிருப்புப்பாளையம் அமைந்துள்ளது. மேலும் கிருமாம்பாக்கம் – பாகூர் சாலை, வில்லியனூர் – பாகூர் சாலையை குடியிருப்புப்பாளையத்தில் சந்திக்கிறது.
# குடியிருப்புபாளையம்

## கிராமங்கள்

குடியிருப்புப்பாளையம் கிராமப் பஞ்சாயத்தில் பின்வரும் கிராமங்கள் இணைக்கப்பட்டுள்ளன.
- குடியிருப்புப்பாளையம்
- அடிங்காப்பேட்டை
- பின்னாட்சிக்குப்பம்
# குடியிருப்புபாளையம்

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் குடியிருப்புப்பாளையம் கிராமம் இருக்கிறது.
# சுருட்டு

**சுருட்டு** (*cigar*) எனப் பொதுவாக அழைக்கப்படும் **புகையிலைச் சுருட்டு** என்பது உலர வைத்து நொதிக்கச் செய்யப்பட்ட புகையிலை இலைகளின் இறுக்கமாகச் சுற்றப்பட்ட ஒரு கட்டு ஆகும். இச்சுருட்டை வாயில் வைத்துப் பற்ற வைக்கும் போது பெறப்படும் புகை வாயில் இருந்து வெளிவருகிறது.  
சுருட்டுக்குப் பயன்படுத்தப்படும் புகையிலை பிரேசில், கமரூன், கியூபா, டொமினிக்கன் குடியரசு, ஒந்துராசு, இந்தோனேசியா, மெக்சிக்கோ, எக்குவடோர், நிக்கராகுவா, பனாமா, பிலிப்பீன்சு, புவேர்ட்டோ ரிக்கோ, கேனரி தீவுகள், இத்தாலி, கிழக்கு அமெரிக்கா போன்ற நாடுகளில் பெருமளவு உற்பத்தி செய்யப்படுகிறது. சுருட்டு புகைத்தல் எப்போது, எங்கிருந்து ஆரம்பமானது என்ற தகவல்கள் கிடைக்கப்பெறவில்லை. குவாத்தமாலாவில் 10-ஆம் நூற்றாண்டு மாயன் காலத்து புகையிலை இலைகள் ஒன்றாகக் கட்டப்பட்டு வைக்கப்பட்ட ஒரு சுட்டாங்கல் சட்டி ஒன்று கண்டுபிடிக்கப்பட்டது. புகைத்தலுக்கு மாயர்கள் பயன்படுத்திய சொல் "சிக்கார்" (*sikar*) என்பதாகும்.
# சுருட்டு

## படையல் பொருளாக

தமிழ்நாட்டில் ஐயனார், சுடலை மாடன் கருப்பசாமி, முனீசுவரர், மதுரை வீரன் வழிபாட்டில் மற்ற படையல் பொருட்களுடன் சுருட்டையும் சேர்த்து வைப்பர்.
# சுருட்டு

## இதனையும் காண்க

- பீடி
- உறையூர் சுருட்டு
# ஏ. கே. பசுலுல் ஹக்

:*தாக்காவிலுள்ள சேர்-இ-பங்களா துடுப்பாட்ட அரங்கத்துடன் குழப்பிக் கொள்ளவேண்டாம் *  
**அபுல் காசெம் ஃபசுலுல் ஹக்** (*Abul Kasem Fazlul Huq*, ;; 26 அக்டோபர் 1873—27 ஏப்ரல் 1962); பரவலாக **சேர்-இ-பங்களா** (**வங்காளப் புலி**) என்ற பட்டத்தால் அறியப்படுபவர், 1940இல் முஸ்லிம்கள் பெரும்பான்மையினராக இருந்த பிரித்தானிய இந்தியாவின் கிழக்கு, வடமேற்கு மாகாணங்களை தன்னாட்சி பெற்ற இறைமையுள்ள மாகாணங்களாக உருவாக்க வேண்டும் என முழங்கியவரும் அதனை இலாகூர் முன்மொழிவில் வெளியிட்டவரும் ஆவார். 1943இல் பிரித்தானியப் பேரரசின் வங்காள மாகாணத்தின் பிரதமராக தேர்ந்தெடுக்கப்பட்டார். சிறப்பான வழக்கறிஞராகவும் வழக்குரைஞராகவும் இருந்த ஹக் இந்திய தேசிய காங்கிரசில் பொதுச் செயலராக பணியாற்றினார்; பின்னர் அகில இந்திய முசுலிம் லீக்கின் செயற்குழு உறுப்பினராக இருந்தார். 1929இல் வேளாண் குடிமக்கள் கட்சியை (கிரிசக் பிரஜா கட்சி ) நிறுவினார்.  
பாக்கித்தான் மேலாட்சி அரசு, இந்திய ஒன்றியம் என இரண்டு நாடுகளாகப் பிரிந்து இந்தியா விடுதலை பெற்றபோது, ஹக் பாக்கித்தானிற்கு குடிபெயர்ந்தார். புதிய கிழக்குப் பாக்கித்தானில் ஐக்கிய முன்னணி அரசில் முதலமைச்சராகவும் ஆளுநராகவும் பணியாற்றினார். பின்னதாக நடுவண் அரசில் உள்துறை, உணவு, வேளாண்மை அமைச்சராகப் பணியாற்றியுள்ளார். வாழ்நாள் முழுமையும் வங்காளத் தேசியவாதியாகத் திகழ்ந்த ஹக், பாக்கித்தானின் விடுதலையில் முக்கியப் பங்காற்றிய தலைவர்களில் ஒருவராகக் கருதப்படுகின்றார். டாக்காவில் வங்காள அகாதெமியை நிறுவினார். 1962இல் மறைந்த இவர் இரம்னா பூங்காவில் (முத்தலைவர்களின் உயர்நிலை சமாதி) அடக்கம் செய்யப்பட்டுள்ளார்.
# ஏ. கே. பசுலுல் ஹக்

## தொடர்புள்ள பக்கங்கள்

- அகில இந்திய முசுலிம் லீக்
- பாக்கித்தான் முன்மொழிவு
# என்றி டிரேப்பர் விபரப்பட்டியல்

**என்றி டிரேப்பர் விபரப்பட்டியல் (எச்.டி)** (Henry Draper Catalogue) என்பது, விண்மீன்களின் தகவல்களைத் தரும் ஒரு விபரப்பட்டியல். 1918 க்கும் 1924க்கும் இடையில் வெளியான இந்தப் பட்டியல் 225,300 விண்மீன்களுக்கான நிறமாலைசார் வகைப்பாடுகளைத் தருகின்றது. இது பின்னர் 1925க்கும் 1936க்கும் இடையில் விரிவாக்கப்பட்டு **என்றி டிரேப்பர் விரிவாக்கம் (எச்.டி.இ)** என்னும் பெயரில் வெளியிடப்பட்டது. இதில் 46,850 விண்மீன்கள் கூடுதலாகச் சேர்க்கப்பட்டன. தொடர்ந்து, 1937க்கும் 1949க்கும் இடையில் விளக்கப்பட வடிவில் வெளியிடப்பட்ட **என்றி டிரேப்பர் விளக்கப்படங்கள் (எச்.டி.இ.சி)** கூடுதலாக 86,933 விண்மீன்களுக்கான வகைப்பாடுகளைக் கொண்டிருந்தது. மொத்தமாக 359,083 விண்மீன்கள் வகைப்படுத்தப்பட்டுள்ளன. தொடக்க என்றி டிரேப்பர் விபரப்பட்டியல், ஏறத்தாழ 9 ஒளிவரை அளவுக்கு ஓரளவு முழு வானத்தையும் உள்ளடக்கியது. விரிவாக்கம், வானில் சில பகுதிகளில் காணப்பட்ட மங்கலான விண்மீன்களையும் சேர்த்துக்கொண்டது. என்றி டிரேப்பர் விபரப்பட்டியலின் உருவாக்கம், விண்மீன்களை வகைப்படுத்தும் முன்னோடி முயற்சிகளின் ஒரு பகுதியாக அமைந்தது. இதன் விபரப் பட்டியல் எண்கள் விண்மீன்களை அடையாளம் காண்பதற்கான ஒரு வழியாகப் பயன்பட்டுவருகின்றன.
# என்றி டிரேப்பர் விபரப்பட்டியல்

## வரலாறு

### என்றி டிரேப்பர் விபரப்பட்டியலின் தோற்றம்

1910க்கும், 1915க்கும் இடைப்பட்ட காலத்தில் புதிய கண்டுபிடிப்புக்களால் விண்மீன் வகைப்பாடு தொடர்பான ஆர்வம் கூடியது. தொடர்ந்து 1911ல் என்றி டிரேப்பர் விபரப்பட்டியல் தொடர்பான வேலைகளும் தொடங்கின. 1912 முதல் 1915 வரையான காலப்பகுதியில், கனனும் அவரது உடன் பணியாளர்களும், மாதத்துக்கு 5,000 வீதம் நிறைமாலைகளை வகைப்படுத்தினர். இவ்விபரப்பட்டியல் 1918க்கும் 1924க்கும் இடைப்பட்ட காலத்தில் 9 தொகுதிகளாக வெளியானது. இவ்விபரப்பட்டியலில், 225,300 விண்மீன்களின் அண்ணளவான அமைவிடம், அளவு, நிறமாலை வகைப்பாடு, முடிந்தால் டர்ச்முசுத்தேரங்கு (Durchmusterung) விபரப்பட்டியலுக்கான குறிப்புகள் ஆகிய விபரங்கள் இடம்பெற்றுள்ளன. வகைப்பாட்டு முறை கனனின் 1901 ஆம் ஆண்டின் வெளியீட்டை அடியொற்றியே இருந்தது. ஆனாலும், B, A, B5A, F2G போன்றவை முறையே B0, A0, B5, F2 என்றவாறு மாற்றம் பெற்றன. O தொடக்கம் M வரையான வகைகளுடன், விண்மீன் படலங்களுக்கு Pயும், கரிம விண்மீன்களுக்கு R, N என்பனவும் பயன்படுத்தப்பட்டன. பிக்கரிங் 1919 பெப்ரவரி 3ம் தேதி காலமாகிவிட மீதியிருந்த 6 தொகுதிகள் கனனின் மேற்பார்வையிலேயே வெளியாகின.
# என்றி டிரேப்பர் விபரப்பட்டியல்

## வரலாறு

### என்றி டிரேப்பர் விரிவாக்கமும், விளக்க அட்டவணையும்

கனன், வானின் தெரிவுசெய்யப்பட்ட பகுதிகளில் உள்ள 46,850 மங்கலான விண்மீன்களை வகைப்படுத்தி, 1925க்கும் 1936க்கும் இடைப்பட்ட காலத்தில் 6 தொகுதிகளாக வெளியான என்றி டிரேப்பர் விரிவாக்கத்தில் சேர்த்தார். அவர் 1941ல் இறக்கும்வரை தொடர்ந்து விண்மீன்களை வகைப்படுத்தும் வேலையில் ஈடுபட்டிருந்தார். இவ்வகைப்படுத்தல்களுட் பல 1949ல் வெளியான என்றி டிரேப்பர் விரிவாக்க விளக்க அட்டவணையில் சேர்க்கப்பட்டன (இந்த அட்டவணையின் முதற் பகுதி 1937ல் வெளியானது). இந்த அட்டவணைகளில், மார்கிரெட் வால்ட்டன் மேயோல் என்பவரால் செய்யப்பட்ட வகைப்படுத்தல்களும் அடங்கியிருந்தன. மார்கிரெட், கனனின் இறப்புக்குப் பின்னர் இந்த வேலைகளை மேற்பார்வை செய்தவராவார்.  
இந்த விபரப்பட்டியலும், அதன் விரிவாக்கங்களும் விண்மீன்களின் நிறமாலை வகைகளைப் பட்டியலாக்குவதில் எடுக்கப்பட்ட மிகப்பெரிய முயற்சியாகும்.
# புளூமிங்டேல், நியூ செர்சி

**புளூமிங்டேல்** (Bloomingdale) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பசைக் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# புளூமிங்டேல், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 9.17 சதுர கிலோ மீற்றர் பரப்பளவைக் கொண்டுள்ளது. இதில் 8.71 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.45 சதுர கிலோ மீற்றர் பிரதேசம் நீரினால் சூழப்பட்டுள்ளது.
# புளூமிங்டேல், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7656 ஆகும். புளூமிங்டேல் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 878.6 குடிமக்கள் ஆகும்.
# கிளப்டன், நியூ செர்சி

**கிளப்டன்** (Clifton) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பசைக் கவுன்டியில் அமைந்துள்ள ஒரு நகரம் ஆகும்.
# கிளப்டன், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 11.40 சதுர கிலோ மீற்றர் பரப்பளவைக் கொண்டுள்ளது. இதில் 11.26 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.14 சதுர கிலோ மீற்றர் பிரதேசம் நீரினால் சூழப்பட்டுள்ளது.
# கிளப்டன், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 84136 ஆகும். கிளப்டன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 7472.0 குடிமக்கள் ஆகும்.
# காஞ்சிபுரம் இராமேசுவரர், இலட்சுமீசுவரர் கோயில்

**காஞ்சிபுரம் இராமேசுவரர், இலட்சுமீசுவரர் கோயில் (இராமேசம் - இலட்சுமீசம்)** என்றழைக்கப் பெற்ற இது, காஞ்சிபுரத்திலுள்ள சிவக்கோயில்களில் ஒன்றாகும். இது, சர்வ தீர்த்தம் (குளத்தின்) தெங்கரையில் தாபிக்கப்பட்டுள்ளது. மேலும், இக்கோயில் பற்றிய குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.